En kompassrose kan også være hugget inn i fjell, som et navigasjonshjelpemiddel. Slike kompassroser er hugget inn i mange heier langs kysten, f.eks. i Ulvøysund i Lillesand kommune, Bjorøya i Grimstad kommune og Østre Bolærne i Færder kommune. Siden den magnetiske nordpol endres årlig, kan man regne seg fram til hvor mange grader slike innhuggede kompassroser avviker fra dagens nord. Da kan man forsøke å datere rosen.